Poročila, 20.7.2015


Naslov: Komisija za nuklearko se je le sestala
Tekst za voditelja:

T- Krško /

X- Snemalec in montažer Tomi Naglič /

V jedrski elektrarni Krško se je danes po petih letih od zadnjega sestanka le sestala meddržavna komisija za krško nuklearko. Delegaciji sta vodila minister za infrastrukturo Peter Gašperšič in hrvaški gospodarski minister Ivan Vrdoljak. Člani komisije so pozvali strokovne organizacije, da pripravijo revizijo programa odlaganja RAO in razgradnje jedrske elektrarne, dali soglasje za suho skladiščenje izrabljenega jedrskega goriva, največ časa pa so posvetili trajnemu odlaganju NSRAO.

T- PETER GAŠPERŠIČ /
X- minister za infrastrukturo RS /

»Obravnaval smo tudi problematiko odlaganja odpadkov tako z vidika suhega skladiščenja, ki se bo zgradilo v naslednjih letih. Gre za suho skladišče izrabljenega jedrskega goriva kot tudi predstavljeni so bili načrti na izgradnji odlagališča NSRAO tako na hrvaški strani kot na naši strani. Ob tem bi želel tudi povedat, da smo pravzaprav ob tej predstavitvi aktivnosti na našem odlagališču tukaj na Vrbini hrvaško stran povabili, da preuči torej možnosti njihovega sodelovanja pri tem projektu odlaganja na tej lokaciji.«

Dodajmo še to, da je bila Nuklearna elektrarna Krško sinoči ob 23. uri po kratkotrajni zaustavitvi ponovno priključena na elektroenergetsko omrežje in postopno dviguje svojo moč. V tem času so zamenjali merilnike temperature reaktorskega hladila, ki so se pokazali za nestabilne, in izvedli dodatne meritve za ugotovitev vzroka njihove odpovedi.
